રાજકોટના કોઠારીયા સોલ્વન્ટ નજીક આવેલ શુભમ સોસાયટીમાં રહેતા જયેશભાઇ ફટાણીયા તેમની પત્ની મંજુબેન પ્રજાપતિ કુંભાર અને ભાણેજ બંસી પ્રવીણભાઈ ઉમર 13 વર્ષ ત્રણેય જામનગર રોડ ઉપર આવેલ નાગેશ્વરમાં રહેતા સંબંધીને ત્યાં નવા વર્ષના સાલમુબારક કરવા માટે ગયા હતા બાઈક લઈને તેઓ પરત ઘરે જઈ રહ્યા હતા ત્યારે સ્વીફ્ટ કારના ચાલકે બાઇકને હડફેટે લઇ એક રિક્ષાને ઠોકર મારતા અકસ્માત સર્જાયો હતો જેમાં દંપતી અને ભાણેજ ફંગોળાઈ ગયા હતા જેમાં મંજુબેનનું ઘટનાસ્થળે જ મોત નીપજ્યું હતું જયારે જયેશભાઇ ભાણેજ બંસી અને રિક્ષાચાલકને સારવાર અર્થે ખસેડવામાં આવ્યા હતા ઘટનાને પગલે ગાંધીગ્રામ પોલીસ સ્ટેશનના રવજીભાઈ સહિતનો સ્ટાફ દોડી ગયો હતો અને કાર રેઢી મૂકી નાસી છૂટેલા કારચાલક સામે ગુનો નોંધી નંબર આધારે શોધખોળ હાથ ધરી છે પતિની નજર સામે જ પત્નીનું મોત થતા કુંભાર પરિવારમાં શોક વ્યાપી ગયો છે એક સંતાન હોવાનું પણ જાણવા મળ્યું છે